OzLabs/hebrew-wiki-articles huggingface dataset:
Desire (להקה פורטוגלית)

Desire (בעברית: תשוקה) היא להקת דום-דת' גותי מפורטוגל.

== היסטוריה ==

הלהקה נוסדה ביולי 1992 על ידי Flame בשם Cadaver Corpse ולאחר מכן שינתה את שמה ל-Incarnated. בסתיו של אותה השנה, Mist מצטרף ללהקה.<ref name=":0"></ref> ב-1994 שינתה את שמה ל-Desire ופעלה עד 2015.

לאחר שינוי שם הלהקה ל-Desire ב-1994, Dawn הצטרף ללהקה.

ב-1995 הוציאה את הדמו הראשון שלה, ומאוחר יותר באותה שנה, הלהקה חתמה על חוזה עם חברת התקליטים Portuguese Skyfall Records.<ref></ref> ב-1996 הלהקה שחררה את האלבום המלא הראשון שלה, Infinity... A Timeless Journey Through an Emotional Dream.

האלבום נחשב בעיתונות לאומית ובמספר עיתונויות בינלאומיות כאחת ההפצות הפורטגזיות הטובות ביותר באותה השנה, והראשון בסצנה הפורטוגזית שהציג ז'אנר עגום, מלודי ומיזנתרופי.<ref name=":0" />

במרץ 1997, היא החלה לעבוד על המיני-אלבום הראשון שלה, "Pentacrow ...Misanthropic Tragedy...", שהדגיש עוד יותר את הצד האפל, האבדוני והפואטי ביותר של הלהקה. המיני אלבום שוחרר ב-1998.

בתחילת 1999 בוטל החוזה עם Portuguese Skyfall Records. לאחר תקופה זו, הלהקה חוותה שינויי מערך קבועים ועיקריים, שהובילו לעיכוב עצום בעבודה על פרויקטים חדשים. לאחר מכן, Tempest ו-Ashes הצטרפו ללהקה כאשר הם ניגנו על גיטרת בס וקלידים, בהתאמה.

באפריל 2001, Desire החלה לעבוד עם L'Enfant Terrible Studios כדי להקליט את האלבום השני שלה, . תהליך המיקסינג של האלבום נערך ב-Edit Studios ותהליך המאסטרינג נערך באולפני Finnvox הפינים. האלבום יצא לאור במאי 2002, לרגל חגיגות 10 השנים של הלהקה. האלבום קיבל מספר ביקורות גבוהות (9/10, 10/10) בכמה כתבי עת ואתרי אינטרנט. האלבום אף נחשב, לפי מספר פרסומים, לאחד האלבומים הטובים ביותר של שנת 2002. באוגוסט 2002, האתר ההולנדי המוכר, Doom-Metal.com, בחר באלבום זה כאלבום החודש.<ref></ref>

בגלל סיבות רבות שהובילו לעיכובה של הלהקה, המיני אלבום הבא שנקרא "CrowcifiX" שוחרר רק בתחילת 2009.

בסתיו 2012, לרגל חגיגות 20 שנים להיווסדות הלהקה, היא הופיעה בשני מופעים, בליסבון ובפורטו, ובאמצע 2013 הופיעה Desire בפעם האחרונה בשידור חי בפסטיבל ההולנדי "Dordrecht Doom Day III". בשנת 2016, לרגל חגיגות 20 שנה לאלבום הבכורה, "Infinity... A Timeless Journey Through an Emotional Dream", האלבום הונפק מחדש בוויניל כפול ותקליטור דיגיפאק, שיצא לאור ב-17 בנובמבר דרך חברת התקליטים הפורטוגזית Alma Mater Records.

ב-27 בינואר 2015 הודיעה הלהקה על פירוקה אך ב-2017 היא התאחדה מחדש, וב-16 בדצמבר 2017 הופיעה לראשונה מאז האיחוד.<ref></ref>

== דיסקוגרפיה ==
* Advance Tracks 95 - דמו, 1995
* Infinity... A Timeless Journey Through an Emotional Dream - אלבום אולפן, 1996
* Pentacrow ...Misanthropic Tragedy... - מיני-אלבום, 1998
* - אלבום אולפן, 2002
* Crowcifix - מיני-אלבום, 2009

== קישורים חיצוניים ==

* 

== הערות שוליים ==

קטגוריה:להקות פורטוגליות
קטגוריה:להקות גותיות
קטגוריה:להקות דום מטאל
קטגוריה:להקות מטאל גותי
קטגוריה:מוזיקת עולם
רימון פרץ

מפה של נדודי בני ישראל משנת 1641
רִמֹּן פָּרֶץ הוא אתר מקראי, מתחנות נדודי בני ישראל במדבר. שמו מופיע ב. בני ישראל הגיעו אל רימון פרץ מרתמה, והמשיכו במסעם ללבנה.

בתרגום המיוחס ליונתן תרגם את שם המקום , שפירושו רימונים - שחזקים פירותיו.

== הערות שוליים ==

קטגוריה:יישובי המקרא
קטגוריה:נדודי בני ישראל במדבר: אתרים
קטגוריה:קצרמר תנ"ך
ארמון מאלאקניינג

ארמון מאלאקניינג (בפיליפינית: Palasyo ng Malacañang) הוא המעון הרשמי ומקום העבודה של נשיא הפיליפינים.

הארמון שוכן בסאן מיגל, מנילה, ומזוהה עם רחוב מנדיולה. המונח מאלאקיינג מהווה גם שם נרדף לנשיא ולאדמיניסטרציה שלו. הקומפלקס כולל מספר מבנים הבנויים בעיקר בסגנון באהאי נה באטו (Bahay na bato) ובסגנון ניאו קלאסי. המבנה המקורי נבנה ב-1750 על ידי דון לואיס רוחה כבית קיץ על נהר פאסיג. הוא נרכש על ידי המדינה ב-1825 כמעון הקיץ של המושל הכללי הספרדי. אחרי רעידת האדמה ב-3 ביוני 1863 שהרסה את ארמון המושל במנילה, המקום היה למעון הרשמי של המושל הכללי.

==קישורים חיצוניים==

קטגוריה:הפיליפינים: מעונות רשמיים
קטגוריה:הפיליפינים: פוליטיקה
קטגוריה:מנילה
קרל אלכסנדר, נסיך טורן וטקסיס החמישי

קרל אלכסנדר, נסיך טורן וטקסיס החמישי (בגרמנית: Karl Alexander Fürst von Thurn und Taxis; 22 בפברואר 1770 – 15 ביולי 1827) היה נסיך טורן וטקסיס החמישי, מ-13 בנובמבר 1805 עד מותו, ובנוסף כיהן כאחראי על הדואר הקיסרי (Generalpostmeister) עד התפטרותו של פרנץ השני, קיסר האימפריה הרומית הקדושה.

== ביוגרפיה ==
קרל אלכסנדר נולד ב-22 בפברואר 1770 ברגנסבורג, לקרל אנזלם, נסיך טורן וטקסיס הרביעי ולאוגוסטה, דוכסית וירטמברג, בתם של קרל אלכסנדר, דוכס וירטמברג ושל מריה אוגוסטה, נסיכת טורן וטקסיס. הוא למד באוניברסיטאות שטרסבורג, וירצבורג, ומיינץ ולאחר מכן יצא לטייל באירופה. בשנת 1797 הוא מונה לנסיך הכתר של הנסיכות, ותפס את מקום אביו שהיה חולה בדיאט של הרייך ברגנסבורג. קרל אלכסנדר עבד גם עבור חברת הדואר הקיסרית של טורן וטקסיס, אשר איבדה חלק מהכנסותיה, בשל אובדן הדרגתי של נחלות כתוצאה מהמלחמות הנפוליאוניות.

אחרי פירוק האימפריה הרומית הקדושה, המשיכה חברת הדואר של טורן וטקסיס לשרוד כחברה פרטית. מאז 1806 הפעיל קרל אלכסנדר את חברת הדואר טורן וטקסיס בכמה ממדינות הקונפדרציה של הריין, כגון באדן, בוואריה ווירטמברג. עם זאת, בבוואריה הולאמה מערכת הדואר שנתיים מאוחר יותר. לאחר קונגרס וינה השתלט קרל אלכסנדר על שירותי הדואר ההסיאני והתורינגי, כמו גם אלה של ברית ערי הנזה, הערים ברמן, המבורג, ליבק ושפהאוזן. מ-1820 החלה החברה לשגשג שוב, ואז החל קרל אלכסנדר לרכוש כמויות גדולות של אחזקות בנדל"ן.

על פי חוקי הקונפדרציה של הריין, הוסכם בין נפוליאון בונפרטה ונסיכי הקונפדרציה של הריין, כי נסיכות טורן וטקסיס תאבד את עצמאותה, ושטחיה נמסרו בשנת 1806 למלך וירטמברג ולנסיכי הוהנצולרן-זיגמרינגן. בתמורה, בית טורן וטקסיס קיבל את המנזר הקיסרי סנט אמראם ושטחים באזור רגנסבורג. קרל אלכסנדר קיבל גם בתור ראש המשפחה של בית טורן וטקסיס, נחלות בפרוסיה, שהשתייכו קודם לכן לדוכסות ורשה. בשנים 1822/23 קנה מהרוזן קינסקי ואחרים את טירת ריכנבורג בבוהמיה.

ב-15 ביולי 1827 מת קרל אלכסנדר בארמון טקסיס בדישינגן, ובנו מקסימיליאן קרל, נסיך טורן וטקסיס השישי ירש את נחלותיו ותאריו.

== משפחתו ==
ב-25 במאי 1789 התחתן קרל אלכסנדר עם תרזה, דוכסית מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ושל פרדריקה, נסיכת הסן-דרמשטאדט, בנוישטרליץ, דוכסות מקלנבורג-שטרליץ, ממנה נולדו לו שבעה ילדים:
* שרלוטה לואיזה, נסיכת טורן וטקסיס (1790)
* גאורג קרל, נסיך טורן וטקסיס (1792–1795)
* מריה תרזיה, נסיכת טורן וטקסיס (1794–1874),
* לואיזה פרדריקה, נסיכת טורן וטקסיס (1798)
* מריה סופיה דורותיאה, נסיכת טורן וטקסיס (1800–1870)
* מקסימיליאן קרל, נסיך טורן וטקסיס השישי (1802–1871)
* פרידריך וילהלם, נסיך טורן וטקסיס (1805–1825)

== אילן יוחסין ==

==קישורים חיצוניים==

* 

==הערות שוליים==

קטגוריה:אבירי מסדר גיזת הזהב
קטגוריה:רגנסבורג: אישים
קטגוריה:גרמנים שנולדו ב-1770
קטגוריה:גרמנים שנפטרו ב-1827
הבחירות הפרלמנטריות באסטוניה 2019

הבחירות הפרלמנטריות באסטוניה 2019 התקיימו ב-3 במרץ 2019. מפלגת הרפורמה שמרה על מעמדה כמפלגה הגדולה ביותר, והגדילה את כוחה בארבעה מושבים. מפלגת העם השמרנית הגדילה את כוחה ב-12 מושבים לתשעה עשרה מושבים בסך הכול. ג'ורי ראטס ממפלגת המרכז הרכיב את הקואליציה לאחר ביקורת ציבורית רבה כי לא הקים קואליציה עם מפלגת הרפורמה ובחר להקים קואליציה עם מפלגתו, מפלגת המרכז, מפלגת העם השמרנית ומפלגת המולדת.

== תוצאות הבחירות ==
{| class="wikitable"
|+ממוזערתוצאות הבחירות אצל מפלגות שנכנסו לפרלמנט
!
!מפלגה
!קולות
!%
!מושבים
!±
|-
| style="background:#FFE200" |
|מפלגת הרפורמה
|162,364
|28.9
|34
| +4
|-
| style="background:#007557" |
|מפלגת המרכז
|129,617
|23.1
|26
| -1
|-
| style="background:#0077BD" |
|מפלגת העם השמרנית
|99,672
|17.8
|19
| +12
|-
| style="background:#007FFF" |
|מפלגת המולדת
|64,219
|11.4
|12
| -2
|-
| style="background:#E10600" |
|המפלגה הסוציאל-דמוקרטית
|55,168
|9.8
|10
| -5
|-
| colspan="6" |נתונים: [https://rk2019.valimised.ee/en/election-result/election-result.html Valimised]
|}

==קישורים חיצוניים==

קטגוריה:בחירות פרלמנטריות באסטוניה
אסטוניה
פיג'ו סוג 105

פיג'ו סוג 105 (בצרפתית: Peugeot Type 105) היא מכונית בעלת 4 מושבים, מתוצרת יצרנית הרכב הצרפתית פיג'ו אשר יוצרה בין השנים 1908–1909.

סך הכול יוצרו 23 יחידות.

==מאפיינים==
 
* 4 מושבים (2 מושבים קדמיים, ללא חלונות צד, 2 מושבים אחוריים - מוקפים בחלונות: קדמי, אחורי, וצדדים (ראו תמונה).
* מנוע קדמי.
* הנעה אחורית.
* מנוע בנזין.
* מערכת היגוי - מימין.

===דגמים===
* "double phaeton".
* "spider".
* "limousine".

==ראו גם==
* פיג'ו
* פיג'ו סוג 56
* פיג'ו סוג 156

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1908
קטגוריה:מכוניות צרפתיות
105
פרד סיטון

פרדריק אנדרו סיטון (באנגלית: Frederick Andrew Seaton; 11 בדצמבר 1909 – 16 בינואר 1974) היה פוליטיקאי אמריקאי, שייצג את מדינת נברסקה בסנאט של ארצות הברית וכיהן כמזכיר הפנים של ארצות הברית בממשלו של הנשיא דווייט אייזנהאואר.

== ביוגרפיה ==
סיטון נולד בוושינגטון די. סי. בדצמבר 1909, בנם של דורותיאה אליזבת (לבית שמידט) ופיי נובל סיטון. הוא למד בתיכון מנהטן שבמנהטן, קנזס. הוא סיים את לימודיו באוניברסיטת המדינה של קנזס ב-1931, ונישא לגלאדיס הופ דוד באותה שנה. נולדו להם ארבעה ילדים: דונלד ריצ'רד, אלפרד נובל, ג'והנה כריסטין, ומוניקה מרגרט סיטון. ב-1937 עבר סיטון להאסטינגס שבנברסקה, שם היה במשך שנים רבות המוציא לאור של העיתון "האסטינגס טריביון".

סיטון היה פעיל בפוליטיקה של המפלגה הרפובליקנית. הוא שירת בבית המחוקקים החד-ביתי של נברסקה משנת 1945 עד 1949. הוא מונה לסנאט של ארצות הברית דצמבר 1951, על ידי מושל נברסקה ואל פיטרסון על מנת למלא את שארית תקופת כהונתו של קנת' ורי. סיטון היה סנאטור במשך פחות משנה. הוא נאלץ לעזוב את תפקידו בראשית בנובמבר 1952, כאשר דווייט גריזוולד זכה בבחירות המיוחדות לסנאט להשלמת כהונתו המלאה של ורי.

סיטון כיהן בתפקידים שונים בבית הלבן ובתפקידי משנה בקבינט של ארצות הברית בממשל דווייט אייזנהאואר, בהם עוזר מזכיר ההגנה של ארצות הברית לענייני חקיקתיים ועוזר מנהלי לנשיא, בטרם מונה למזכיר הפנים של ארצות הברית. הוא כיהן במחלקת הפנים של ארצות הברית בשנים 1956–1961. בתקופת כהונתו, אלסקה והוואי הפכו למדינות ה-49 וה-50 שהתקבלו לארצות הברית. כמזכיר הפנים, חרת סיטון על דגלו תכנון שיתופי פעולה ארוכי-טווח בין הממשל הפדרלי וממשלות מקומיות לבין מפעלים פרטיים לפיתוח משאבי טבע. הוא עודד את המשך הצמיחה של תוכנית ההידרוגנציה באזור הפסיפיק נורת' וסט.

הוא התמודד לתפקיד מושל נברסקה ב-1962 אך הובס על ידי המושל הדמוקרטי המכהן, פרנק מוריסון. אחרי הפסדו בבחירות חזר לעסוק בתחום העיתונות וזכה במספר אותות כבוד. ב-1974 נפטר סיטון במיניאפוליס שבמינסוטה. הוא נטמן בבית העלמין פארקוויו שבהאסטינגס, נברסקה.

== קישורים חיצוניים ==

* 
* 

== הערות שוליים ==

קטגוריה:חברי בית המחוקקים של נברסקה
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל דווייט אייזנהאואר
קטגוריה:מקבלי מדליית החירות הנשיאותית
קטגוריה:חברי הסנאט של ארצות הברית שמונו לתפקידם
קטגוריה:בוגרי אוניברסיטת המדינה של קנזס
קטגוריה:אמריקאים שנולדו ב-1909
קטגוריה:אמריקאים שנפטרו ב-1974
הבחירות הפרלמנטריות באסטוניה 2011

הבחירות הפרלמנטריות באסטוניה 2011 התקיימו ב-6 במרץ 2011. הצבעה ממוחשבת התקיימה בין התאריכים 24 בפברואר ל-2 במרץ 2011. בחירות אלו היו עם הכי הרבה מועמדים עצמאיים מאז 1992. מספר מועמדים עצמאיים היו חברים בתנועה הפטריוטית האסטונית.

חברי הריגיקוגו , הפרלמנט האסטוני, נבחרו בבחירות בשיטה היחסית לכהונה באורך ארבע שנים, ומושביו הוקצו באמצעות גרסה מתוקנת של שיטת ג'פרסון. המדינה מחולקת לשנים עשר מחוזות בחירה, שהבחירות יתנהלו בכל אחד מהם בנפרד. אחוז החסימה הוא 5 אחוזים.

סקרים שנעשו לפני הבחירות העריכו כי מפלגת הרפורמה, בראשות ראש הממשלה אנדרוס אנסיפ, תזכה במרב הקולות, ותנצח את יריבתה העיקרית, מפלגת המרכז. מפלגת הרפורמה מוגדרת לרוב מפלגת מרכז-ימין, ומפלגת המרכז נחשבת לפופוליסטית, ועמדותיה הכלכליות נוטות לשמאל המפה. שתי המפלגות הן חלק ממפלגת ברית הליברלים והדמוקרטים לאירופה .

== תוצאות הבחירות ==
{| class="wikitable"
|+ממוזערתוצאות הבחירות אצל מפלגות שנכנסו לפרלמנט
!
!מפלגה
!קולות
!%
!מושבים
!±
|-
| style="background:#FFFF00" |
|מפלגת הרפורמה
|164,255
|28.6
|33
| +2
|-
|
|מפלגת המרכז
|134,124
|23.3
|26
| -3
|-
| style="background:#007FFF" |
|פרו פטריה (IRL)
|118,023
|20.5
|23
| +4
|-
| style="background:#FF0000" |
|המפלגה הסוציאל-דמוקרטית
|98,307
|17.1
|19
| +9
|-
| colspan="6" |נתונים: [http://www.vvk.ee/varasemad/rk2011/election_result.html VVK]
|}

==קישורים חיצוניים==

== הערות שוליים ==

קטגוריה:בחירות פרלמנטריות באסטוניה
קטגוריה:2011 בפוליטיקה
בית הכנסת הגדול בברנו

בית הכנסת הגדול בברנו היה אחד מבתי הכנסת הגדולים בצ'כוסלובקיה בתקופה שבה עמד על תילו, ושימש את קהילת יהודי ברנו בירת מוראביה.

==היסטוריה==
בית הכנסת נחנך ב-1856 ושימש את הקהילה היהודית המקומית בברנו עד שנשרף בידי הנאצים ב-16 במרץ 1939.

לאחר שריפתו, נהרס בית הכנסת והריסותיו פונו. המגרש שעליו עמד בית הכנסת נותר פנוי, ונכון לסוף העשור השני של המאה ה-21 לא מתוכננת בנייה במקום.

==קישורים חיצוניים==

קטגוריה:בתי כנסת שנחרבו בשואה
קטגוריה:צ'כיה: בתי כנסת
אומי זומי

אומי זומי (באנגלית: Team Umizoomi) היא סדרת טלוויזיה אמריקאית לילדים. הסדרה שודרה לראשונה בארצות הברית ב־25 בינואר 2010 בניקלודיאון, ובישראל בשנת 2010 בניק ג'וניור. הסדרה בת 4 עונות המכילות 78 פרקים באורך 24 דקות כל אחד.

== עלילה ==
בכל פרק צוות אומי זומי יוצא למשימה או מסע כדי להשלים, בדרך כלל כדי לסייע לילד נזקק. השלמת המשימה העיקרית דורשת השלמה של מספר משימות משנה, ויש לעיתים קרובות קשיים בלתי צפויים שיש להתגבר עליהם.

== דמויות ==
*מילי (Milly) - אחותו הגדולה של ג'יאו. יש לה יכולות הקשורות לדפוסים ומדידות. שמלתה ורודה.
*ג'יאו (Geo) - אחיה הקטן של מילי, שנוסע בכל מקום על הסופר סקייטס כשהוא חובש קסדה כחולה וחולצה תואמת. יש לו יכולות הקשורות צורות גאומטריות לובש חגורת צורות שיכולה ליצור חפצים על ידי הרכבת צורות.
*בוט (Bot) - רובוט ירוק וידיד של מילי וג'יאו. אוהב לשיר ולרקוד עם אישיות אוהבת. היכולות שלו הן פונקציונליות יותר מתמטיקה. זרועותיו ורגליו ניתנות להרחבה כדי להגיע לדברים.

== מדבבים ==
במאי הדיבוב בעברית היו עמיחי בר טוב (משנת 2010), עפרון אטקין (משנת 2011), חיים אדן (בין השנים 2011-2012) ונינה אמיר (משנת 2014), ומפיקי הדיבוב בעברית היו אסנת סדן (משנת 2010), יונית עוזרי מנחם (בין השנים 2011–2012) ויעל אללוף (בין השנים 2013–2014).
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|מילי
|מאיה לבני
|-
|ג'יאו (2010–2012)
|יהלי מרגלית טופול
|-
|ג'יאו (2013–2014)
|עומר שטיינברג
|-
|בוט
|ניסו שליו
|-
|ילדים (2014)
|אורן בכר
|-
|דמויות שונות (2013)
|אורנה כץ
|-
|ילדים (2014)
|אייל ליטוין
|-
|אנדי / קיילה / מייה (2010–2012)
|בר סביר
|-
|ילדים (2010–2012)
|בר פאר
|-
|ילדים (2010–2012)
|ברק ברויטמן
|-
|דמויות שונות (2013)
|גדי לוי
|-
|דמויות שונות (2014)
|דדי זהר
|-
|ילדים (2013–2014)
|דולב סלע
|-
|ילדים (2011–2012)
|דייוויד לרנר
|-
|דמויות שונות
|דן קיזלר
|-
|דמויות שונות (2013–2014)
|דן שצברג
|-
|ילדים (2013–2014)
|הללי היבש
|-
|ילדים (2014)
|תמה שטיינמץ
|-
|ילדים (2010)
|טליה בלומקין
|-
|ילדים (2013–2014)
|לורה שופוב
|-
|דמויות שונות (2014)
|לורן סביר
|-
|ילדים (2010)
|לירז גורדון
|-
|ילדים (2014)
|מאיה אמיר
|-
|דמויות שונות (2014)
|מייה קדוש
|-
|דמויות שונות (2010)
|מיכל רשף
|-
|ילדים (2013)
|נועם אדן
|-
|דמויות שונות (2013)
|נורית בנאי קורן
|-
|דמויות שונות (2014)
|עדי רז
|-
|ילדים (2011–2012)
|עידו גביש
|-
|דמויות שונות (2013)
|עמי מנדלמן
|-
|דמויות שונות (2011–2012)
|עפרון אטקין
|-
|מלך המספרים (2011–2012)
|קובי ליקורמן
|-
|ילדים (2010)
|קים חוג'י
|-
|דמויות שונות (2011–2012)
|רונה בקרמן
|-
|ילדים (2011–2012)
|שחר קדוש
|}

== שידור ==

==קישורים חיצוניים==
* 

* 

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:סדרות הנפשה ממוחשבת
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ניק ג'וניור: תוכניות וסדרות
קטגוריה:ניקלודיאון: תוכניות וסדרות
קטגוריה:סדרות לפעוטות
If I Could Turn Back Time: Cher's Greatest Hits

If I Could Turn Back Time: Cher's Greatest Hits (בעברית: אילו יכולתי להחזיר את הזמן לאחור: הלהיטים הגדולים ביותר של שר) הוא אלבום האוסף הרביעי של זמרת הפופ האמריקנית, שר אשר הופץ בצפון אמריקה בלבד. האלבום יצא לאור ב-9 במרץ 1999, על ידי חברת התקליטים גפן רקורדס.

עם יציאתו נכנס האלבום אל המקום ה-57 במצעד הבילבורד 200. האלבום זכה במעמד זהב בארצות הברית עם מכירות העולות על חצי מיליון.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|955,000
|}

== קישורים חיצוניים ==

== הערות שוליים ==

קטגוריה:אלבומי שר
קטגוריה:אלבומי אוסף באנגלית
The Greatest Hits (אלבום של שר)

The Greatest Hits (בעברית: הלהיטים הגדולים) הוא אלבום האוסף השני האירופי של זמרת הפופ האמריקנית, שר. האלבום יצא לאור ב-9 במרץ 1999, על ידי חברת התקליטים גפן רקורדס.

==רשימת רצועות==

== קישורים חיצוניים ==

== הערות שוליים ==

קטגוריה:אלבומי אוסף מ-1999
קטגוריה:אלבומי שר
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת וורנר רקורדס
קטגוריה:אלבומי חברת וורנר מיוזיק גרופ
צבי ענבר (כדורסלן)

צבי (ציקי) ענבר (מלצר) (נולד ב-25 באוגוסט 1947) הוא כדורסלן עבר ישראלי ומאמן כדורסל בגובה 1.94 מטר, ששיחק בהפועל קריית חיים, הפועל חיפה ונבחרת ישראל.

==ביוגרפיה==
ענבר גדל בקריית חיים, והצטרף לקבוצת הנוער של הפועל קריית חיים.

בעונת 1964/1965 עלה ענבר לקבוצה הבוגרת. באותן שנים עלתה הקבוצה מהליגה השנייה, והייתה קבוצת תחתית. למרות זאת, בנוסף לענבר, שיחקו בה מספר שחקנים בולטים, ובהם, אחיו דני, שהיה הקפטן ויואב אגם שהוא מלך הסלים של הקבוצה בכל הזמנים. ענבר נחשב לשחקן גבוה יחסית לתקופתו, והיה שחקן מרכזי בקבוצה. המיקום הגבוה ביותר שהשיגה הקבוצה בתקופתו של ענבר הוא המקום השישי בעונת 1968/1969. בעונת 1972/1973 זכה ענבר בתואר מלך הסלים של הליגה עם 650 נקודות (29.5 נק' למשחק) ונבחר לחמישיית העונה. נקודות ציון מרכזיות נוספות להן היה שותף ענבר הן הניצחון בחוץ על בית"ר ירושלים, בפער של 20 נקודות הפרש, כאשר ענבר קלע 41 נקודות. כמו כן בלט ענבר עם 17 נקודות בניצחון על מכבי תל אביב הגדולה של שנות השבעים, שאותה אימן יהושע רוזין ושיחקו בה תנחום כהן-מינץ, טל ברודי ומיקי ברקוביץ'.

לאחר 11 עונות בקריית חיים, בעונת 1975/1976 עבר ענבר להפועל חיפה לעוד שלוש עונות שלאחריהן פרש מכדורסל.

סך הכל שיחק ענבר 14 עונות בליגה הראשונה, בהן קלע בממוצע 17.7 נקודות למשחק. הוא מדורג במקום ה-20 בין קלעי כל הזמנים, עם 4,709 נקודות.

בנבחרת ישראל רשם ענבר 28 הופעות, והשתתף באליפות אירופה בכדורסל 1971 ובאליפות אירופה בכדורסל 1973.

אחרי שפרש ממשחק פעיל, החל ענבר בקריירה אימון, והתמקד באימון קבוצות נוער וילדים. את תחילת דרכו כמאמן עשה בקיבוץ יפעת, שם אימן את קבוצת הבוגרים בליגה ב' ושתי קבוצות ממחלקת הנוער-ילדים וקט-סל, למשך 10 שנים. לאחר מכן עבר במחלקת הנוער של מכבי קריית מוצקין. נכון ל-2017, הוא חונך במתנ"ס בקריית ים חוגי כדורסל לילדים בכיתות א-ד.

==קישורים חיצוניים==

* [https://basket.co.il/player.asp?PlayerId=3184 צבי ענבר], קלעי כל הזמנים, אתר מנהלת הליגה
* איסר רביץ, [https://blinker.co.il/קריות/קרית-חיים/ציקי-ענבר-מאמן-לחיים/127141/ ציקי ענבר מאמן לחיים], אתר blinker, 27 באוגוסט 2017
* פרץ סופר, [https://web.archive.org/web/20190221052634/http://mynetkrayot.co.il/%D7%A1%D7%A4%D7%95%D7%A8%D7%98/282627/3 הספורטאים הגדולים ביותר שצמחו בקריות מאז קום המדינה], אתר mynetkrayot, 20 באפריל 2018

==הערות שוליים==

קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:כדורסלני הפועל חיפה
קטגוריה:כדורסלני הפועל קריית חיים
קטגוריה:ישראלים שנולדו ב-1947
The Very Best of Cher

The Very Best of Cher (בעברית: המיטב של שר) הוא אלבום האוסף השמיני של זמרת הפופ האמריקנית, שר. האלבום יצא לאור ב-1 באפריל 2003, על ידי חברות התקליטים וורנר מיוזיק גרופ והאחים וורנר.

עם יציאתו נכנס האלבום אל המקום ה-4 במצעד הבילבורד 200.

==רשימת רצועות==

* האלבום יצא במספר גרסאות שונות המכיל רצועות שונות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,00
|-
!ארצות הברית (RIAA)
|פלטינה 2×
|2,800,000
|-
!בריטניה (BPI)
|זהב
|100,000
|-
!דנמרק (IFPI Denmark)
|זהב
|10,000
|-
!קנדה (Music Canada)
|פלטינה
|100,000
|-
!שוודיה (GLF)
|פלטינה
|60,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
|-
! rowspan="2" |ארצות הברית
|1 באפריל 2003
| rowspan="2" |האחים וורנר
|תקליטור
|R2 73852
|-
|26 באוגוסט 2003
|תקליטור כפול
|R2 73956
|-
!גרמניה
|29 באוגוסט 2003
|וורנר מיוזיק גרופ
| rowspan="3" |תקליטור כפול
|25646 0864 2
|-
!קנדה
|1 בספטמבר 2003
|האחים וורנר
|WTVD 60864
|-
!אוסטרליה
|ספטמבר 2003
| rowspan="4" |וורנר מיוזיק גרופ
|25646 0864 5
|-
!צרפת
|22 בספטמבר 2003
|תקליטור
|50466 8588 2
|-
!בריטניה
|24 בנובמבר 2003
|תקליטור
|50466 8586 2
|-
!יפן
|21 בינואר 2004
|תקליטור כפול
|WPCR-11751-2
|}

== קישורים חיצוניים ==

== הערות שוליים ==

קטגוריה:אלבומי שר
קטגוריה:אלבומי אוסף באנגלית
קטגוריה:אלבומי חברת וורנר רקורדס
המפלגה הליברלית (המנדט)

המפלגה הליברלית (בערבית: חִזבּ אל-אחראר, מילולית: "מפלגת הליברלים") הייתה מפלגה ערבית פלסטינית שהתקיימה בארץ ישראל בתקופת המנדט הבריטי לתקופה קצרה, בשנים 1930–1931.

בינואר 1930 עמדו-שיח' אסעד אל-שוקיירי ותופיק חקי אל-עבדאללה, ראש עיריית עכו, בראש קבוצה של אנשי אופוזיציה מצפון הארץ שהקימה את "המפלגה הליברלית". אחד המייסדים היה חסן צדקי אל-דג'אני, ובין חבריה: עורך הדין חנא עצפור מחיפה, תופיק אל-פאהום וראג'י אל-פרח מנצרת, עומר אל-ביטאר (יפו) וראש עיריית יפו עאצם אל-סעיד. המצע של המפלגה: עצמאות מלאה לפלסטין. המפלגה לא הייתה פעילה ובמאי 1931 קיימה את האספה הפומבית האחרונה שלה.

==הערות שוליים==

קטגוריה:מפלגות ותנועות פלסטיניות
קטגוריה:מפלגות ליברליות
קטגוריה:החברה הפלסטינית בארץ ישראל המנדטורית
קטגוריה:החברה הפלסטינית בארץ ישראל המנדטורית: פוליטיקה
קטגוריה:מפלגות היסטוריות
יחסי אלבניה–גרמניה

יחסי אלבניה–גרמניה הם היחסים הנוכחיים והיסטוריים של אלבניה ושל גרמניה. המדינות הן חברות בנאט"ו, וגרמניה כחברה ומייסדת של האיחוד האירופי, תומכת בהצטרפות אלבניה לאיחוד.

== היסטוריה ==
בשנת 1913 הוקמה נסיכות אלבניה, ובראשה הועמד הנסיך הגרמני וילהלם, נסיך אלבניה מבית ויד, שעמד בראשה עד לאחר מלחמת העולם הראשונה. בשנת 1943 נכבשה אלבניה על ידי גרמניה הנאצית, אשר שלטה באלבניה עד לשחרורה בשנת 1944.

יחסים נורמליים בין אלבניה וגרמניה המערבית נחסמו במשך שנים בשל אי-הסכמה על פיצויי המלחמה, בעוד שהמשטר הקומוניסטי באלבניה קיים יחסים יותר ידידותיים עם גרמניה המזרחית. ב-2 בדצמבר 1949 הכירה הממשלה הקומוניסטית האלבנית בגרמניה המזרחית, ובשנת 1952 כוננו השתיים קשרים דיפלומטיים. אחרי 1961 היחסים בין המדינות הצטננו, ונשארו כך במשך יותר מ-20 שנים, עד שבשנת 1984, ראש ממשלת בוואריה, פרנץ יוזף שטראוס ביקר באלבניה, ובכך היה לפוליטיקאי המערב-אירופי הבולט הראשון שביקר באלבניה מאז מלחמת העולם השנייה.

היחסים הדיפלומטיים בין שתי המדינות כוננו בשנת 1986, והם הפכו לפעילים יותר מאז שאלבניה עברה את תהליך הדמוקרטיזציה ב-1991.

== סיוע ושיתוף פעולה ==
גרמניה היא המשקיעה השישית הגדולה ביותר באלבניה במונחים של היצוא מאלבניה, והחמישית מבחינת היבוא אליה. ב-2007, על מנת לפתח יחסים כלכליים, נוסדה לשכת המסחר והתעשייה האלבנית-גרמנית באלבניה (DIHA).

המשקיעה הגרמנית הישירה הגדולה ביותר היא Telekom אלבניה. לופטהנזה ואוסטריאן איירליינס מפעילים מדי יום טיסות ישירות בין טירנה לפרנקפורט ווינה, ונמל התעופה האם תרזה היה בבעלות משקיעים גרמניים עד 2016. לחברות גרמניות בולטות יש סניפים בארץ או לשווק את המוצרים שלהם באמצעות אלבנית שותפים אלבנים.

גם בגרמניה, תומך ונותן כספים 11 אלבנית בתי ספר שבו הגרמנית נלמדת כשפה זרה. בוגרי ברשותו של דו-לשוניים אלבנית הבגרות תעודת ישירות זכאים ללמוד באוניברסיטה גרמנית.

==יחסים דיפלומטיים==
גרמניה מחזיקה באלבניה שגרירות בטירנה בלבד. מאידך, אלבניה מחזיקה בגרמניה שגרירות בברלין ו-3 קונסוליות באסן, מינכן ושטוטגרט.

==קישורים חיצוניים==

== הערות שוליים ==
רנה יקובס

רנה יקובס (בפלמית: René Jacobs נולד ב-30 באוקטובר 1946) הוא מוזיקאי בלגי. הוא התפרסם כזמר קונטרה-טנור, אך בשנים האחרונות הוא נודע כמנצח על אופרות מתקופת הבארוק והתקופה הקלאסית המוקדמת.

== ילדות ונעורים, ראשית קריירה כקונטרה-טנור ==
יאקובס נולד בגנט והחל את הקריירה המוזיקלית שלו כנער מקהלה בקתדרלה. בהמשך למד בלשנות קלאסית באוניברסיטת גנט ובמקביל שר בבריסל ובהאג.

האחים קאוקן, גוסטב ליאונהארדט ואלפרד דלר עודדו אותו לבחור בקריירה של זמר קונטרה-טנור, ועד מהרה נודע כאחד המעולים בתקופתו. הוא הרבה להקליט מוזיקת בארוק שאינה מוכרת, משל מלחינים כמו אנטוניו צ'סטי, סיג'יזמונדו ד'אינדיה, פרארי, לוקה מארנציו ואחרים. כמו כן השתתף בהקלטות מעולות של יצירותיו הגדולות של באך, כגון המתאוס פסיון בניצוח גוסטב ליאונהארדט ופיליפ הרווחה.

== יקובס כמנצח ==
בשנים האחרונות, כמנצח, הקליט יקובס מספר רב של אופרות וכן מוזיקת קודש ויצירות חילונית מן המאות ה-16, ה-17 וה-18. הקלטותיו לנישואי פיגארו של מוצרט נודעת במיוחד, לאחר שזכתה בפרסים כמו פרס גרמופון לתקליט השנה 2004, פרס Choc של "עולם המוזיקה" לשנת 2004, פרס גראמי ל"הקלטה המצטיינת של אופרה" לשנת 2005 ושני פרסי "מידם" קלאסיים ב-2004. עוד הקלטות זוכות פרסים הן "רינלדו" של הנדל (פרס קאן הקלאסי, 2004), והעונות של היידן (דיאפזון ד'אור של 2005).

ייחודו של יקובס הוא כמנצח על זמרים, ובהתייחסותו לרצ'יטטיב.

יקובס מנצח בקביעות על תזמורות והרכבים כגון קונצ'רטו קלן, תזמורת עידן הנאורות, האקדמיה למוזיקה עתיקה ברלין, תזמורת הבארוק של פרייבורג, המקהלה הקאמרית של הולנד להקלטות ומסעות קונצרטים. ב-1992 הזמינה האופרה של ברלין את יקובס לנצח עליה.

משנת 1991 עד 2009 היה יקובס המנהל האמנותי של תוכניות אופרה בפסטיבל למוזיקה עתיקה באינסברוק. כמו כן הוא מלמד פרשנות וסגנון שירת בארוק בבית הספר לשירה של בזל.

==קישורים חיצוניים==

==הערות שוליים==

קטגוריה:זמרים בלגים
קטגוריה:מנצחים בלגים
קטגוריה:מנצחי אופרה
קטגוריה:זמרי קונטרה-טנור
קטגוריה:בוגרי אוניברסיטת גנט
קטגוריה:בלגים שנולדו ב-1946
יחסי גרמניה–קפריסין

יחסי גרמניה–קפריסין מתייחסים ליחסים הבילטראליים בין הרפובליקה הפדרלית של גרמניה לקפריסין. שתי המדינות חברות מלאות באו"ם ובאיחוד האירופי. 

יחסי גרמניה–קפריסין נחשבו לאחד היחסים הקרובים ביותר באיחוד האירופי. הרפובליקה הפדרלית של גרמניה כוננה יחסים דיפלומטיים עם הרפובליקה של קפריסין הצעירה ב-20 באוגוסט 1960, והייתה המדינה החמישית שעשתה זאת. קפריסין קיבלה עצמאות ב-16 באוגוסט 1960. הצטרפותה של קפריסין לאיחוד האירופי ב-1 במאי 2004 העניקה ליחסים בין המדינות ממד חדש.

== היסטוריה ==
בניית יחסים דיפלומטיים יציבים וצמודים היה היעד הראשוני של שתי המדינות. יעד זה הושג ברובו באמצעות סדרה של פעילויות ותפקודן של המשלחות בהתאמה בניקוסיה ובבון. תקופת השיא של הפעילות הניבה כמה הסכמים דו-צדדיים שנחתמו והביקורים שנערכו בבון על ידי מקריוס וקוקוק. גרמניה הייתה מרוצה מהתפתחות היחסים, אם כי באותה עת דאגה להשפעות "המזרח" על קפריסין.

== יחסים פוליטיים ==
בברלין]] 
קיים שיתוף פעולה הדוק ואמין בין הרפובליקה של קפריסין לגרמניה ברמת הממשל. שר החוץ הפדרלי, גידו וסטרוולה, ביקר בקפריסין ב-22 וב-23 ביולי 2010, והקנצלרית גרמניה אנגלה מרקל ביקרה גם היא בניקוסיה ב-11 בינואר 2011. השיחות התמקדו בהתפתחויות במשא ומתן המתמשך בין שתי הקהילות הקפריסאיות בנושא איחוד האי ותהליך הצטרפותה של טורקיה לאיחוד האירופי. יש גם חילופי משלחות ברמה הפרלמנטרית. קבוצת הידידות הפרלמנטרית הגרמנית-קפריסאית של הבונדסטאג ביקרה בקפריסין באוקטובר 2011 וועדת הבונדסטאג הגרמנית לענייני האיחוד האירופי ביקרה במדינה בתחילת יולי 2012, בתחילת נשיאות האיחוד האירופי בקפריסין.

== יחסים כלכליים ==
[[אנגלה מרקל עם ניקוס אנסטסיאדיס בוועידת ה- PPP של 2007]]
זמן קצר לאחר שקיבלה קפריסין את עצמאותה, נחתם הסכם סחר וכלכלי בין שתי המדינות בשנת 1961, ואחריו הסכם הובלה אווירית (1967), הסכם מיסוי כפול (1974) והסכם על הובלת נוסעים וגבולות חוצה גבולות (1980). עיקר ההסכמים הללו הפכו לחוק האיחוד האירופי בשנת 1987, אשר מאז הצטרפותה של קפריסין לאיחוד האירופי ב-1 במאי 2004, חל כיום גם בקפריסין. הסכם המיסוי הכפול למשא ומתן נחתם בניקוסיה ב-18 בפברואר 2011. בימים אלה מתנהל משא ומתן בנושא הסכם ביטחוני של חוזי מידע. 

בשנת 2011, הנתונים הסטטיסטיים של סחר החוץ הגרמני רשמו עודף יצוא של 502.5 מיליון אירו לטובת גרמניה, היצוא גרמני לקפריסין הסתכם בסך של 742.2 מיליון אירו והיבוא הגרמני מקפריסין הסתכם -239.7 מיליון אירו. גרמניה היא ספקית הסחורות השלישית בגודלה בקפריסין, אחרי יוון ואיטליה, והיעד השני בחשיבותה ליצוא של קפריסין (אחרי יוון), ומהווה 9 אחוז מכלל היצוא. בענף התיירות, ענף חשוב לקפריסין, גרמניה דורגה במקום השלישי בשנת 2010 עם 139,000 מבקרים, אחרי בריטניה (כמיליון מבקרים) ורוסיה (223,000). קיים שיתוף פעולה הדוק במיוחד בין קפריסין לגרמניה בענף הספנות. חברות שילוח גרמניות רבות ועסקי ניהול ספנות ממוקמים בלימסול בקפריסין. על פי נתונים שהוצגו בישיבה הכללית השנתית של איגוד הספנות בקפריסין, תחום הספנות מהווה בין 7 ל-8% מהתמ"ג במדינה. קפריסין מפעילה את הצי העשירי בגודלו בעולם ובסך הכל כ-2,400 אוניות הן בבעלות או מופעלות על ידי חברות בלשכת הספנות של קפריסין (CSC). נכון להיום, ענף הספנות מספק 4,500 משרות לחו"ל ומעסיק כ-55,000 מלחים.

==יחסים דיפלומטיים==
גרמניה מחזיקה בקפריסין שגרירות בניקוסיה בלבד. מאידך, קפריסין מחזיקה בגרמניה שגרירות בברלין ו-3 קונסוליות בפרנקפורט, המבורג ומינכן.

== קישורים חיצוניים ==

== הערות שוליים ==
Live! The Farewell Tour

Live! The Farewell Tour (בעברית: בהופעה חיה! מופע הפרידה) הוא אלבום הופעה הראשון של זמרת הפופ האמריקנית, שר. האלבום יצא לאור ב-26 באוגוסט 2003 על ידי חברת התקליטים האחים וורנר.

האלבום הקולט במהלך סבב הפרידה של שר "Living Proof: The Farewell Tour", שהתחיל ב-14 ביוני 2002 והסתיים ב-30 באפריל 2005.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קולוג
|-
!ארצות הברית
| rowspan="2" |26 באוגוסט 2003
| rowspan="2" |האחים וורנר
| rowspan="5" |תקליטור
|
|-
!קנדה
|
|-
!גרמניה
|1 ביוני 2004
| rowspan="3" |וורנר מיוזיק גרופ
|
|-
!בריטניה
| rowspan="2" |24 באוגוסט 2004
|8122739532
|-
!צרפת
|
|}

== קישורים חיצוניים ==

== הערות שוליים ==

קטגוריה:אלבומי שר
קטגוריה:אלבומי הופעה באנגלית
הר קוק (אנטארקטיקה)

הר קוק (באנגלית: Mount Cook) הוא הר ברכס לקי, בארץ אנדרבי שבאנטארקטיקה. 

ההר הוא הגבוה בהרי רכס לקי, והוא מתנשא לגובה של 1,900 מטרים מעל פני הים. 

== היסטוריה ==
=== גילוי ההר ===
ההר מופה באופן חלקי על ידי ציידי לווייתנים נורווגיים (מיפוי מן הים); ההר מופה באופן מלא בהתבסס על תצלומי אוויר שצולמו בשנת 1956 על ידי משלחת החקר הלאומית האוסטרלית לאנטארקטיקה. הראשון שהגיע אל ההר והשלים את המיפוי בדצמבר 1956, היה ג'י. איי. נאקי (G.A. Knuckey) ממשלחת החקר הלאומית האוסטרלית לאנטארקטיקה. 

=== מקור שמו ===
שמו של ההר ניתן לו ועדת השמות האנטארקטית של אוסטרליה. 

ההר נקרא על שמו של בי. ג'י. קוק (B.G. Cook), גאופיזיקאי שעבד בתחנת מוסון בשנת 1958.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3079 הר קוק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2945&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קוק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוק
ארץ קמפ

קמפ לנד (באנגלית: Kemp Land) היא אזור באנטארקטיקה, בפנים היבשת מחוף קמפ.

האזור הוא חלק מהטריטוריה האנטארקטית האוסטרלית.

אזור ארץ קמפ מוגדר כאזור שבין קו אורך 56 ° 25 'E וקו אורך - 59 ° 34' E, וכן, בדומה לאזורים אחרים באנטארקטיקה הוא נמצא דרומית לקו רוחב 60 ° S.

ארץ קמפ גובלת באדמת מק. רוברטסון שממזרח לה, ובארץ אנדברי שממערב לה.

שיא גובהה של ארץ קמפ הוא 1,020 מטרים מעל פני הים.

באזור ארץ קמפ מצויה קבוצת איי אויגרדן.

== היסטוריה ==
=== גילוי האזור ===
פטר קמפ, שהפליג על הבריג "מגנט", ראה את ארץ קמפ ממרחק בשנת 1833, ונחשב למגלה האזור.
האזור מופה לראשונה בשנת 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון (לצד מיפוי ארץ אנדרבי הסמוכה).

=== מקור השם ===
ארץ קמפ נקראת על שמו של פטר קמפ, מגלה האזור.

== לקריאה נוספת ==
<div class="mw-content-ltr">• Anna Bemrose, [https://books.google.co.il/books?id=lzaLXaT8Jk8C&pg=PA88&lpg=PA88&dq=%22Kemp+Land%22&source=bl&ots=Jrey0BKvlA&sig=ACfU3U3rVHDP4LcJp09tfYhLNGmMT1oaFg&hl=en&sa=X&ved=2ahUKEwidn4G0zuzjAhWdQkEAHWv6BVA4FBDoATAFegQIBxAB#v=onepage&q=%22Kemp%20Land%22&f=false Mawson's Last Survivor: The Story of Dr Alf Howard ], PP 3, 82, 89</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18308&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ארץ קמפ] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25617630 מפת אזור ארץ קמפ]
* [https://d28rz98at9flks.cloudfront.net/75300/75300_Crustal_Heat_Production_AAT.pdf מפה גאולוגית של אזור ארץ קמפ]

==הערות שוליים==

*
קמפ
קמפ
יחסי גרמניה–לבנון

יחסי גרמניה–לבנון הם יחסי החוץ בין הרפובליקה הפדרלית של גרמניה לרפובליקה הלבנונית. היחסים בין שתי הרפובליקות החלו בשנת 1940, בתקופת לבנון הגדולה. היחסים הדיפלומטיים בפועל וחילופי השגרירים בין המדינות החלו בשנת 1953, כאשר מינתה גרמניה שגריר ללבנון, ושנתיים לאחר מכן בשנת 1955 מינתה לבנון שגריר לגרמניה. מספר ההסכמים שנחתמו בין לבנון לגרמניה במהלך השנים הוא 13, כאשר הראשון מביניהם נחתם ב-1951. 

==יחסים פוליטיים== 
ביקורו של נשיא גרמניה פרנק ולטר שטיינמאייר בלבנון בשנת 2018, היה הביקור הראשון של ראש המדינה הגרמנית בלבנון מזה 120 שנה, מאז שביקר הקיסר הגרמני וילהלם השני בהר הלבנון בשנת 1898. גרמניה תומכת בעצמאות לבנון, וכן תומכת בבית הדין המיוחד ללבנון, שהוקם בקשר להתנקשות בחייו של ראש ממשלת לבנון, רפיק אל-חרירי. עמדתה של גרמניה בחוות שבעא תומכת בעמדה הלבנונית, אולם יישום ההחלטה ושחזורה קשורים ליישום החלטה 242 על נסיגת ישראל משטחי מדינות ערב שנכבשו בשנת 1967.

==יחסים כלכליים== 
לבנון היא שוק פופולרי למוצרים גרמניים, לעומת זאת, היצוא הלבנוני נמוך מאוד לגרמניה. גרמניה היא אחת השותפות הכלכליות הגדולות בלבנון ומדורגת במקום החמישי. מספר חברות גרמניות תרמו למאמץ השיקום לאחר מלחמת לבנון השנייה. ישנם גם הסכמים בנוגע לקידום השקעות וחילופי סחר בין המדינות. 

==הגירה== 
הקהילה הלבנונית בגרמניה מונה כ-120,000 תושבים. מספר הפלסטינים המחזיקים באזרחות לבנונית הוא כ-30,000. הקהילה הלבנונית בגרמניה היא אחת הקהילות הגדולות בעולם הערבי.

==יחסים דיפלומטיים==
גרמניה מחזיקה בלבנון שגרירות בביירות בלבד, ואילו לבנון מחזיקה בגרמניה שגרירות בברלין וקונסוליה כללית בפרנקפורט.

==קישורים חיצוניים==

==הערות שוליים==
אידין גרין זקלה

אידין גרין זקלה (באנגלית: Eadon Green Zeclat) היא מכונית ספורט בתצורת קופה בסגנון מכוניות רטרו מתוצרת Eadon Green אשר מיוצרת משנת 2018 ועד היום בבריטניה.

=="אידין גרין זקלה"==

* תכנון וייצור הדגם על ידי "Eadon Green" בהשראת מכוניות רטרו שיוצרו בשנות ה-30 של המאה ה-20.
* פלטפורמה ומנוע נלקחו מדגם שברולט קורבט דור 7.
* גוף הדגם בנוי מסיבי פחמן.
* 2 דלתות.
* מנוע קדמי.
* סוג הנעה: הנעה אחורית.
* בתוכנית הייצור: 25 יחידות בשנה

== תמונות ==
<gallery mode="packed" heights="120">
קובץ:Eadon Green Zeclat at GIMS 2018, Le Grand-Saconnex (1X7A1568).jpg | "אידין גרין זקלה"
קובץ:Eadon Green Zeclat II Genf 2018.jpg | "אידין גרין זקלה"
קובץ:Eadon Green Zeclat Back I Genf 2018.jpg | "אידין גרין זקלה"
קובץ: Eadon Green Zeclat Back II Genf 2018.jpg| "אידין גרין זקלה"
קובץ:Eadon Green Zeclat Genf 2019 1Y7A5031.jpg | "אידין גרין זקלה"
</gallery>

==ראו גם==
* רטרו
* אידין גרין בלייק קולין

==קישורים חיצוניים==

* 
* 

==הערות שוליים==

קטגוריה:מכוניות רטרו
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2018
קטגוריה:מכוניות בריטיות
קטגוריה:מכוניות עשויות סיבי פחמן
אידין גרין בלייק קולין

אידין גרין בלייק קולין (באנגלית: Eadon Green Black Cuillin) היא מכונית קונספט המוגדרת כמכונית ספורט בתצורת קופה בסגנון מכוניות רטרו מתוצרת Eadon Green אשר הוצגה בשנת 2017 בתערוכת המכוניות הבינלאומית בז'נבה .

=="אידין גרין בלייק קולין"==
* תכנון וייצור הדגם על ידי "Eadon Green" בהשראת סגנון מכונית רטרו שיוצרו בשנות ה-30 של המאה ה-20, בעיקר דגם "אלפא רומיאו 8C" מתוצרת אלפא רומיאו שיוצר בין השנים 1931–1938.
* גוף הדגם בנוי מסיבי פחמן.
* 2 דלתות.
* מנוע קדמי.

== תמונות ==
<gallery mode="packed" heights="180">
קובץ:Geneva Auto Salon 2017 (33478872915).jpg | "אידין גרין בלייק קולין" 
קובץ:Eadon Green Black Cullin Genf 2019 1Y7A5030.jpg | "אידין גרין בלייק קולין" 
</gallery>

<gallery mode="packed" heights="180">
קובץ:Alfa romeo 8C.jpg | דגם "אלפא רומיאו 8C" עליו התבסס (חיצונית) דגם "אידין גרין בלייק קולין" 
</gallery>
==ראו גם==
* אידין גרין זקלה

==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות רטרו
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2017
קטגוריה:מכוניות בריטיות
קטגוריה:מכוניות עשויות סיבי פחמן
תשובת הקוזקים הזאפורוז'יאנים

תשובת הקוזאקים הזפוריז'יאנים לסולטן מהמט הרביעי (ברוסית: Запорóжцы пи́шут письмó турéцкому султáну) הוא ציור מאת הצייר הרוסי איליה רפין.

רפין צייר את הציור בין השנים 1880–1891. אלכסנדר השלישי, קיסר רוסיה רכש את הציור תמורת 35,000 רובלים, מה שהיה אז הסכום הגבוה ביותר בו נרכשה יצירת אמנות רוסית. מאז הציור מוצב במוזיאון הרוסי בסנט פטרסבורג.

== רקע היסטורי ==
"תשובת הקוזאקים הזפוריז'יאנים לסולטן מהמט הרביעי" מתאר תמונה היסטורית משוערת, שהתרחשה בשנת 1676, המבוססת על סיפור העם העוסק בתשובת הקוזאקים לאולטימטום שהציב להם סולטאן האימפריה העות'מאנית, מהמט הרביעי.

לפי הסיפור, הקוזאקים, שחיו מעבר לאשדי הדנייפר, הביסו בקרב את כוחות האימפריה העות'מאנית. אף על פי כן, דרש הסולטאן מהמט הרביעי מהקוזאקים להכפיף עצמם לשלטון העות'מאני. האולטימטום שהציב הסולטן הוא כדלהלן:

הקוזאקים, בהובלת איוואן סירקו , הגיבו במכתב מלא גסויות, ניבולי פה ועלבונות. להלן המכתב:

התמונה נחשבת לקלאסיקה מוכרת בקרב תלמידים רוסים ואוקראינים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:רוסיה: אמנות
קטגוריה:ציורים מהמאה ה-19
קטגוריה:אמנות פוליטית
קטגוריה:האימפריה העות'מאנית: יחסי חוץ
רוברט ראיין

רוברט ראיין (באנגלית: Robert Bushnell Ryan; 11 בנובמבר 1909 – 11 ביולי 1973) היה שחקן קולנוע וטלוויזיה אמריקאי אשר גילם בעיקר שוטרים ובריונים מושחתים.

==ביוגרפיה==
הוא למד משחק בהוליווד והופיע בתפקדים קטנים בסרטים של חברת RKO בתחילת שנות ה-40.

במלחמת העולם השנייה התגייס לחיל הנחתים של ארצות הברית ושירת בתור מדריך טירונים. באותה תקופה הכיר והתיידד עם הסופר והבמאי לעתיד ריצ'רד ברוקס שלפי ספרו The Brick Foxhole, נוצר הסרט אש צולבת בו גילם רוצח אנטישמי. הסרט הזה זיכה אותו בפעם היחידה במועמדות לפרס אוסקר לשחקן המשנה הטוב ביותר לשנת 1947.

לאורך 40 שנים הופיע ביותר מ-50 סרטים, בעיקר סרטי פשע, מערבונים וסרטי מלחמה. ובסדרות טלוויזיה.

ראיין היה נשוי לג'סיקה קדולדר משנת 1939 עד למותה ב-1972 והיו להם שני בנים ובת. הוא מת מסרטן ריאות בשנת 1973, בן 63.

==פילמוגרפיה חלקית==
* אש צולבת (1947) - לפי ספרו של ריצ'רד ברוקס
* במלכודת (1949) - בבימויו של מקס אופולס
* בהלה בצוק השחור (1955)
* לבבות בודדים (1958)
* ארמון הקרח (1960), לפי ספרה של עדנה פרבר
* היום הארוך ביותר (1962), כגנרל ג'יימס גאווין
* בילי באד (1962)
* יום לפני הכניעה (1965)
* 12 הנועזים (1967)
* חבורת הפראים - The Wild Bunch (1969)

==קישורים חיצוניים==

* 
* 

קטגוריה:שחקני קולנוע וטלוויזיה אמריקאים
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1909
קטגוריה:אמריקאים שנפטרו ב-1973
פרארי מונזה SP

פרארי מונזה SP (באיטלקית: Ferrari Monza SP) היא מכונית ספורט במרכב רודסטר בסיווג ברקטה בעלת מושב אחד או שני מושבים, שמיוצרת על ידי פרארי בייצור מוגבל (500 יחידות) משנת 2018. היא נחשפה בספטמבר 2018<ref></ref> והוצגה בתערוכת הרכב של פריז באוקטובר 2018<ref></ref>.

היא מיוצרת בשתי גרסאות SP1 בעלת מושב אחד ודלת אחת, SP2 בעלת שני מושבים ושתי דלתות.

==עיצוב==
המכונית היא חלק מתוכנית איקונה של פרארי להציג דגמים בעיצוב מיוחד בייצור מוגבל<ref></ref>. היא מעוצבת ממש כמו מקלארן אלבה תא הנוסעים נמצא בחלקו האחורי של המכונית בכדי לאפשר הכנסת מנוע V12 למכונית.

== מפרט טכני ==
היא כוללת מנוע בנזין V12 צילינדרים בנפח 6.5 ליטר המספק כ-810 כ"ס ב-8,500 סל"ד ומומנט מרבי של 73.3 קג"מ ב-7,000 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.9 שניות והמהירות המרבית עומדת על 300 קמ"ש. צריכת הדלק המשולבת עומדת על 14.9 ליטר לכל 100 ק"מ.

== גלריה ==
<gallery widths="220" heights="135">
קובץ:Ferrari Monza SP1 - Mondial de l'Automobile de Paris 2018 - 004.jpg|פרארי מונזה SP1
קובץ:Paris Motor Show 2018, Paris (1Y7A1593).jpg|פרארי מונזה SP1 - מבט לתא הנהג
קובץ:Paris Motor Show 2018, Paris (1Y7A0845).jpg|פרארי מונזה SP2
קובץ:Ferrari Monza SP2, Paris Motor Show 2018, IMG 0634.jpg|פרארי מונזה SP2 - מבט לתא הננוסעים
</gallery>

== קישורים חיצוניים ==

* 
* 

* [https://www.topgear.com/car-reviews/ferrari/monza פרארי מונזה], באתר טופ גיר, 1 ביוני 2021

==הערות שוליים==

מונזה SP
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2018
קטגוריה:מכוניות ברקטה
אתר הפר

צלמית הזבו שהתגלתה בד'הרת אטווילה מן המאה ה-12 לפנה"ס
אתר הפר הוא מקום פולחן פתוח מאזור כנען, שמתוארך למאה ה-12 לפנה"ס ומקום בו נמצאה צלמית הזבו<ref name=":0"></ref> שתחילה זוהתה כשור.

== מיקום ==
האתר ממוקם ברכס דהרת א-טווילה שבצפון השומרון, כ-3 ק"מ מזרחית לעיירה קבאטיה, 75 מטרים מן הכביש העתיק שחיבר בין תל דותן ותרצה. מהאתר ניתן לראות את הר כרמל, הר תבור, הר מירון, הר הגלבוע והר טמון.

== חשיפה ==
האתר התגלה ב־1977 על ידי עופר ברושי חבר קיבוץ שמיר ששירת במקום. הוא מצא צלמית עתיקה שזיהה כשור, והביאה לקיבוצו שם הוצגה עם פריטים נוספים שנאספו בקיבוץ. הצלמית התגלתה שם על ידי הארכאולוג עמיחי מזר שהעבירה למוזיאון ישראל שם היא נמצאת מאז. על סמך התיאור שסיפק ברושי, איתר מזר את המקום בו נמצאה הצלמית והתחיל בחפירות באזור..

== היסטוריית החפירה ==
החפירה נערכה בין השנים 1978–1981 על ידי מזר. ממצאי החפירה הראו כי האתר יושב לתקופה קצרה פעם אחת במשבר תקופת הברונזה המאוחרת ונעזב. רוב ההערכות מתייחסות לאתר כאל מקום פולחן, אבל ממצאים של צור וחרסים מצביעים גם על שימוש לא פולחני שנעשה בו.

למרות הימצאות יישובים מאותה התקופה באזורים הסמוכים, האתר עצמו לא היה צמוד ליישוב כלשהו ומניחים כי שימש מקום פולחן ליישובים הסובבים בגלל מיקומו הטופוגרפי הגבוה. יש גם סברה שהמקום שימש בית מבודד או דיר לצאן.

== צלמית הזבו ==
צלמית הזבו<ref name=":0" /> נמצאה סמוך לקיר המערבי של האתר. היא עשויה ברונזה, אורכה 17.5 ס"מ וגובהה 12.4 ס"מ. זוהי צלמית הבהמה הגדולה ביותר שנמצאה בישראל.

לא ברור איזה אל הצלמית הזו מייצגת והיא שויכה על ידי חוקרים שונים לאל, בעל או יהוה.

== לקריאה נוספת ==
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==קישורים חיצוניים==

== הערות שוליים ==

קטגוריה:יהודה ושומרון: אתרים ארכאולוגיים
קטגוריה:ארץ ישראל בתקופת הברונזה הקדומה
קטגוריה:אתרים ארכאולוגיים כנעניים בארץ ישראל
קטגוריה:אוסף מוזיאון ישראל
צלמית הזבו
הבחירות הפרלמנטריות באסטוניה 2007

הבחירות הפרלמנטריות באסטוניה 2007 נערכו ב-7 במרץ 2007. מערכת בחירות זו היא הראשונה בעולם בה הוכנסה האפשרות להצבעה אלקטרונית מרחוק דרך רשת האינטרנט.

בבחירות מפלגת הרפורמה באסטוניה זכתה ב-31 מושבים והייתה לסיעה הגדולה ביותר בריגיקוגו.

== רקע ==
מפלגת המרכז, בראשות ראש עיריית טאלין הורחקה יותר ויותר משיתוף פעולה עם ראש הממשלה, ככל שהאחרון הגביר את שיתוף הפעולה עם מפלגת רוסיה המאוחדת של פוטין, והמחלוקת של חיילי הברונזה, שנחשבו כניסיון מכוון לפיצול החברה האסטונית על ידי התגרות במיעוט הרוסי.

== מערכת הבחירות ==
בשנת 2007 אסטוניה קיימה את הבחירות הלאומיות הראשונות שלה עם אפשרות להצביע דרך רשת אינטרנט. ההצבעה התקיימה בין התאריכים 26–28 בפברואר, ו30,275 אזרחים (3.4%) בחרו להצביע דרך רשת האינטרנט.

ההצבעה האלקטרונית באסטוניה החלה באוקטובר 2005 בבחירות לרשויות המקומיות, כאשר אסטוניה הפכה למדינה הראשונה שקיימה בחירות כלליות מחייבות מבחינה משפטית תוך שימוש באינטרנט כאמצעי להעלאת אחוזי ההצבעה והוכרזה כהצלחה על ידי פקידי הבחירות באסטוניה.

== תוצאות הבחירות ==
{| class="wikitable"
|+לא ממוסגרתוצאות הבחירות אצל מפלגות שנכנסו לפרלמנט
!
!מפלגה
!קולות
!%
!מושבים
!±
|-
| style="background:#FFFF00" |
|מפלגת הרפורמה
|153,044
|27.8
|31
| +12
|-
|
|מפלגת המרכז
|143,518
|26.1
|29
| +1
|-
| style="background:#007FFF" |
|פרו פטריה (IRL)+רס פובליקה
|98,347
|17.9
|23
| -16
|-
| style="background:#FF0000" |
|המפלגה הסוציאל-דמוקרטית
|58,363
|10.6
|10
| +4
|-
| style="background:#55ff55" |
|הירוקים
|39,279
|7.1
|6
|חדשה
|-
| style="background:#eeee99" |
|איחוד העם האסטוני
|39,215
|7.1
|6
| -7
|-
| colspan="6" |נתונים: [http://www.ipu.org/parline-e/reports/arc/2105_07.htm IPU]
|}

==קישורים חיצוניים==

== הערות שוליים ==

קטגוריה:בחירות פרלמנטריות באסטוניה
קטגוריה:2007 בפוליטיקה
מוניקה נורקוויסט

מוניקה נורקוויסט (בשוודית: Monica Nordquist; 3 בפברואר 1941 – 24 ביוני 2017) היא שחקנית שוודית.

==ביוגרפיה==
נורקוויסט נולדה בסטוקהולם, ואומצה על ידי בן זוגה של אמה.

ב-1958 השתתפה בתחרות מיס שוודיה וזכתה במקום השני. היא התמודדה בתחרות מיס אירופה 1959 כנציגה השוודית.

מ-1963 ועד 1966 למדה באקדמיה למשחק בגטבורג (Högskolan för scen och musik).

ב-1968 שיחקה בתפקיד הראשי בסרט "Carmilla" אודות בחורה המפתה את אביה החורג. ב-1972 שיחקה בסרט המבוסס על המחזה "תופים בלילה".

ב-1973 דיבבה את העלמה מריאן בדיבוב השוודי של "רובין הוד". באותה שנה התפרסמה כששיחקה בסדרה "Den vita stenen" ("האבן הלבנה"), המבוססת על ספר ילדים שוודי ובוים על ידי בעלה גורן גראפמן.

ב-1979 שיחקה בסרט "Du är inte klok, Madicken", המבוסס על ספר מאת אסטריד לינדגרן. ב-1980 שיחקה בסרט ההמשך שלו "Madicken på Junibacken". ב-1980 גילמה אשת שגריר בסרט "Hyenan ler faktiskt inte...". ב-1982 שיחקה בסרט הנורווגי "Engler i sneen". ב-1983 גילמה רוזנת בסרט "Från Mörkhult till Snällebo".

ב-1986 דיבבה את אמא של במבי בדיבוב השוודי המחודש של "במבי".

היא הופיעה במספר מחזות בתיאטרון, ובהם "עלייתה ונפילתה של העיר מהגוני" ו"שונא הבריות".

היא נפטרה ב-24 ביוני 2017.

==קישורים חיצוניים==

<div class="mw-content-ltr">
* 
</div>

קטגוריה:קצרמר קולנוע
קטגוריה:שחקניות קולנוע וטלוויזיה שוודיות
קטגוריה:מדבבות שוודיות
קטגוריה:משתתפות בתחרות מיס שוודיה
קטגוריה:משתתפות בתחרות מיס אירופה
קטגוריה:ילידות 1941
קטגוריה:שוודים שנולדו ב-1941
קטגוריה:נפטרות ב-2017
קטגוריה:שוודים שנפטרו ב-2017
סאני (סדרת טלוויזיה)

סאני (באנגלית: Sunny Day) היא סדרת אנימציה קנדית-אמריקאית לילדים שנוצרה על ידי אייבי לונגסטף, נכתבה על ידי ג'ודי ריינולדס, בריאן הוהלפלד ואלן דנטון ובוימה על ידי שון סלס דייב, בארטון תומאס וג'ואי סו.

הסדרה שודרה במקור ב-21 באוגוסט 2017 בניקלודיאון. בישראל הסדרה שודרה בדיבוב לעברית בשנת 2018 בניק ג'וניור. הסדרה היא בת 2 עונות ו-42 פרקים באורך 21 דקות כל אחד.

== עלילה ==
הסדרה עוקבת אחר מעצבת שיער מקצועית בשם סאני, שעובדת בסלון שלה. סאני משתמשת ביצירתיות ובידע שלה בתחום טיפוח השיער כדי לפתור בעיות.

== הדמויות והמדבבים ==
במאית הדיבוב בעברית היא ענת ניב, ומפיקי הדיבוב של הסדרה הן ענבר שטגר עזרא והדס מוזס.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|סאני
|אלונה אלכסנדר
|-
|דודל
|דורון בן-עמי
|-
|רוקס
|עדי בר לב
|-
|בלייר
|עינת אזולאי
|-
|טימי
|תומר לוי
|-
|סינדי
|מאי יעקובסון
|-
|סקרץ'
|דניאל מגון
|}

== שידור ==

== קישורים חיצוניים ==
* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ניק ג'וניור: תוכניות וסדרות
הבחירות הפרלמנטריות באסטוניה 2003

הבחירות הפרלמנטריות האסטוניה 2003 נערכו ב-2 במרץ 2003. שתי מפלגות אופוזיציה זכו ברוב המושבים כשמפלגת המרכז ומפלגת רס פובליקה זכו כל אחת ב-28 מושבים בריקוגו. לאחר משא ומתן קואליציוני הוקמה ממשלה בראשות מפלגת רס פובליקה.

== תוצאות הבחירות ==
{| class="wikitable"
|+לא ממוסגרתוצאות הבחירות אצל מפלגות שנכנסו לפרלמנט
!
!מפלגה
!קולות
!%
!מושבים
!±
|-
|
|מפלגת המרכז
|125,709
|25.4
|28
|0
|-
| style="background:#000066" |
|רס פובליקה
|121,856
|24.6
|28
|חדשה
|-
| style="background:#FFFF00" |
|מפלגת הרפורמה
|87,551
|17.7
|19
| +1
|-
| style="background:#eeee99" |
|איחוד העם האסטוני
|64,463
|13.1
|13
| +6
|-
| style="background:#007FFF" |
|פרו פטריה (IRL)
|36,169
|7.3
|7
| -11
|-
| style="background:#FF0000" |
|מפלגת העם המתונה
|34,837
|7
|6
| -11
|-
| colspan="6" |נתונים: Nohlen & Stöver
|}

== הערות שוליים ==

קטגוריה:בחירות פרלמנטריות באסטוניה
קטגוריה:2003 בפוליטיקה
באס (ראפר)

עבאס חמאד (Abbas Hamad; נולד ב-27 במאי 1987 בפריז שבצרפת), הידוע בשם הבמה באס (Bas) הוא ראפר צרפתי שמתגורר בקווינס שבניו יורק.

משתייך לחברת התקליטים דרימוויל החל משנת 2013 ואף יצר בשורותיה חמישה אלבומים.

האלבום המצליח ביותר שיצר הוא "Milky Way", שבו הוא מארח אמנים כמו אייסאפ פרג וג'יי קול.

==ביוגרפיה==
נולד בפריז להורים סודאנים, ובגיל שמונה עברה משפחתו לעיר ניו יורק.

ב-2011 הוציא את המיקסטייפ הראשון שלו, "Quarter Water Raised Vol. 1". המיקסטייפ השני שלו, שיצא בשנת 2013, נקרא "Quarter Water Raised Vol. 2". באותה שנה שר בשיר "New York Times" של ג'יי קול לצד פיפטי סנט, וכן בשיר "Hells Kitchen" של די ג'יי חאלד, מתוך אלבומו "Suffering from Success". השתתף באלבום האוסף של דרימוויל "Revenge of the Dreamers". שבועיים לפני צאת אלבום הבכורה שלו, "Last Winter", הוציא EP בשם "Two Weeks Notice".

"Last Winter" יצא ב-29 באפריל 2014 בחברות התקליטים דרימוויל ואינטרסקופ רקורדס. בשבוע הראשון לצאתו הגיע למקום ה-103 בבילבורד 200, ומכר 3,601 עותקים. לאחר יציאת האלבום, החל באס בסיבוב הופעות ארצי הנושא את שם האלבום. לאחריו השתתף בסיבוב הופעות בינלאומי לצד אב-סול.

אלבומו השני, "Too High to Riot", יצא לאור ב-4 במרץ 2016, ומכיל הופעות אורח של ג'יי קול, קוז וכן של The Hics. בשבוע הראשון לצאתו מכר 10,965 עותקים, והגיע למקום ה-49 במצעד בילבורד 200. לקידום האלבום השתתף בסיבוב ופעות לצד קוז ו-EarthGang, שכלל 26 ערים בצפון אמריקה ו-10 ערים באירופה.

האלבום השלישי של באס, "Milky Way", פורסם ב-24 באוגוסט 2018. קדמו לו הסינגלים "Boca Raton" בשיתוף ASAP Ferg ו-"Tribe" בהשתתפות ג'יי קול. בשבוע הראשון לצאתו, מכר האלבום 13,150 עותקים, והגיע למקום ה-35 במצעד הבילבורד. כדי לקדם את האלבום יצא באס במסע הופעות של 43 ערים, שהסתיים בפברואר 2019.

ב-19 ביולי 2023 הוציא את הסינגל "Passport Bros" בהשתתפות ג'יי קול.

== שיתופי פעולה ==
באס יוצר שירים עם אמנים נוספים לעיתים קרובות, את רוב שיתופי הפעולה שלו הוא יצר עם ג'יי קול ועם JID.

בעברו יצר הרבה שירים גם עם Cozz, אך בזמן האחרון יצר פחות שירים עימו.

עם ג'יי קול יצר באס את השיר הכי מוכר שלו בשם "Tribe" שאף הופיע במשחק הכדורגל FIFA 19, בתור שיר רקע.

==קישורים חיצוניים==
* 

==הערות שוליים==

קטגוריה:ראפרים אמריקאים
קטגוריה:אמני דרימוויל רקורדס
קטגוריה:מהגרים מצרפת לארצות הברית
קטגוריה:אמני אינטרסקופ רקורדס
קטגוריה:אמריקאים ממוצא סודאני
קטגוריה:אמריקאים שנולדו ב-1987
דני לימור

דני לימור הוא יושב ראש עמותת מכינת נחשון, שהתפרסם בעקבות שרותו במוסד, כאיש שפיקד על מבצע אחים.
== חייו ==
לוין (שמו לפני שעיברת ללימור) נולד וגדל באורוגוואי ועלה לישראל בגיל 16 בשנת 1961. עם גיוסו לצה"ל, התנדב לימור לצנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בשירות קבע ובמילואים לחם לימור במלחמת ששת הימים, מלחמת ההתשה, מלחמת יום הכיפורים ומלחמת לבנון הראשונה ונפצע פעמיים. לאחר שחרורו התגייס למוסד ולקח חלק בשורה ארוכה של פעולות. בין היתר פיקד על מבצע אחים להעלאת יהודי אתיופיה מסודאן.
== לקריאה נוספת ==
* רפי ברג, לוחמי המוסד בים האדום, הוצאת שוקן, 2022
==קישורים חיצוניים==
* .
*, יובל מלחי, יציאת אתיופיה, פורצי הדרך – פרדה אקלום ודני לימור, [https://historia.co.il/2020/03/27/פרק-381-יציאת-אתיופיה-חלק-4-פורצי-הדרך-פרד/ חלק א'], [https://historia.co.il/2020/04/04/פרק-384-יציאת-אתיופיה-חלק-5-מבצע-סבתא-ובית/ חלק ב'], [https://historia.co.il/2020/04/10/פרק-385-יציאת-אתיופיה-פרק-6-פורצי-הדרך-חלק-ג/ חלק ג'], בפודקאסט קטעים, 2020
* 
* 

==הערות שוליים==

קטגוריה:אנשי המוסד
קטגוריה:ישראלים ילידי אורוגוואי
קטגוריה:עולים בשנות ה-1960
קטגוריה:ישראלים שנולדו במאה ה-20